**Афіцыйныя дакументы**, якія выдаюцца дзяржаўнымі ўстановамі Рэспублікі Беларусь для выкарыстання на тэрыторыі зарубежных дзяржаў, **павінны быць легалізаваны** ва ўстаноўленым парадку.

Для дзяржаў-ўдзельніц Гаагскай Канвенцыі ад 05.10.1961 года консульская легалізацыя дакументаў не патрабуецца. Дакументы, якія выдаюцца дзяржаўнымі ўстановамі адной з краін-удзельніц, з'яўляюцца сапраўднымі на тэрыторыі другіх краін-удзельніц пры ўмове прастаўлення на іх штампа «**апастыль**».

На пасведчаннях аб рэгістрацыі актаў грамадзянскага стану (пасведчанні аб заключэнні шлюбу, аб нараджэнні, аб смерці, аб скасаванні шлюбу і інш.), даведках, выдадзеных аддзеламі загса раённых, гарадскіх выканаўчых камітэтаў і мясцовых адміністрацый раёнаў у гарадах, Дамамі (Палацамі) грамадзянскіх абрадаў гарадскіх выканаўчых камітэтаў, пасялковымі і сельскімі выканаўчымі камітэтамі, архівамі органаў загса галоўных упраўленняў юстыцыі аблвыканкамаў, Мінскага гарадскога выканкама ставіць апастыль (легалізуе) Міністэрства замежных спраў Рэспублікі Беларусь.

**ГАЛОЎНАЕ КОНСУЛЬСКАЕ  ЎПРАЎЛЕННЕ  МІНІСТЭРСТВА ЗАМЕЖНЫХ СПРАЎ РЭСПУБЛІКІ БЕЛАРУСЬ**

адрас: г.Мінск, вул.К.Маркса, 37-а,  
кантактны тэлефон (017) 222-26-76  
афіцыйны сайт  МЗС Беларусі <http://mfa.gov.by/visa/adproc/aaecdbcb57e9ce2a.html>

Прыём грамадзян па пытаннях легалізацыі дакументаў:

панядзелак, аўторак, серада, чацвер, пятніца  
  
прыём дакументаў для афармлення  - з 8-00 да 10-30 гадзін;   
выдача аформленых дакументаў - з 15-00 да 16-00 гадзін.

Выхадныя дні: субота, нядзеля.